Document ID: 32014R0752

Title and Content:
ΚΑΝΟΝΙΣΜΌΣ (ΕΕ) αριθ. 752/2014 ΤΗΣ ΕΠΙΤΡΟΠΉΣ της 24ης Ιουνίου 2014 για την αντικατάσταση του παραρτήματος Ι του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚH ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 4, Εκτιμώντας τα ακόλουθα: (1) Τα προϊόντα φυτικής και ζωικής προέλευσης για τα οποία ισχύουν τα ανώτατα όρια καταλοίπων φυτοφαρμάκων («ΑΟΚ») που ορίζονται στον κανονισμό (ΕΚ) αριθ. 396/2005, με την επιφύλαξη των διατάξεων του κανονισμού αυτού, παρατίθενται στο παράρτημα I του εν λόγω κανονισμού. (2) Στο παράρτημα Ι του εν λόγω κανονισμού θα πρέπει να παρασχεθούν συμπληρωματικές πληροφορίες σχετικά με αυτά τα προϊόντα, ιδίως όσον αφορά τα συνώνυμα που χρησιμοποιούνται για να δηλώσουν τα προϊόντα και τις επιστημονικές ονομασίες των ειδών στα οποία ανήκουν τα προϊόντα. (3) Για λόγους σαφήνειας, η διάρθρωση του παραρτήματος Ι του κανονισμού (ΕΚ) αριθ. 396/2005 θα πρέπει να τροποποιηθεί, και να χωριστεί το εν λόγω παράρτημα σε δύο μέρη. Στο πρώτο μέρος θα πρέπει να απαριθμούνται τα προϊόντα φυτικής και ζωικής προέλευσης στα οποία εφαρμόζονται ΑΟΚ, ενώ στο δεύτερο μέρος θα πρέπει να απαριθμούνται τα άλλα προϊόντα για τα οποία ισχύουν τα ίδια ΑΟΚ, όπως αναφέρεται στο άρθρο 2 παράγραφος 1 του κανονισμού (ΕΚ) αριθ. 396/2005. (4) Ενόψει του ενδεχόμενου μελλοντικού καθορισμού ΑΟΚ για μεταποιημένα τρόφιμα, όπως αναφέρεται στο άρθρο 20 του κανονισμού (ΕΚ) αριθ. 396/2005, θα πρέπει να προστεθεί νέα εγγραφή στο μέρος Α του παραρτήματος Ι του εν λόγω κανονισμού, που να καλύπτει τα εν λόγω προϊόντα. (5) Ως συνέπεια της νέας δομής του παραρτήματος I του κανονισμού (ΕΚ) αριθ. 396/2005, οι υποσημειώσεις του εν λόγω παραρτήματος θα πρέπει να προσαρμοστούν και, όπου είναι αναγκαίο, να απαλειφθούν ώστε να αποφεύγεται ο πλεονασμός. (6) Μέσω του Παγκόσμιου Οργανισμού Εμπορίου, ζητήθηκε η γνώμη των εμπορικών εταίρων της Ένωσης και ελήφθησαν υπόψη οι παρατηρήσεις τους. (7) Ως εκ τούτου, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 396/2005 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Αρχίζει να εφαρμόζεται από την 1η Ιανουαρίου 2015. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Ιουνίου 2014.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 1277
2090
2014
2737
2735
1268

EuroVoc IDs (Expanded): 1277
2090
2014
2737
2735
1268

Dataset Source: meu

Split: test